open-index/open-wikipedia-markdown huggingface dataset:
Γεωγραφία της Βόρειας Μακεδονίας

thumb|Σχέδιο τοπογραφικού χάρτη της Βόρειας Μακεδονίας.
Η Βόρεια Μακεδονία είναι χώρα που βρίσκεται στη νοτιοανατολική Ευρώπη με γεωγραφικές συντεταγμένες , που συνορεύει με το Κοσσυφοπέδιο και τη Σερβία στα βόρεια, τη Βουλγαρία στα ανατολικά, την Ελλάδα στο νότο και την Αλβανία στα δυτικά. Η χώρα αποτελεί μέρος της ευρύτερης περιοχής της Μακεδονίας και αποτελεί το μεγαλύτερο μέρος της Μακεδονίας του Βαρδάρη. Η χώρα είναι ένας σημαντικός διάδρομος μεταφοράς από τη Δυτική και την Κεντρική Ευρώπη στη Νότια Ευρώπη και το Αιγαίο Πέλαγος. Η Βόρεια Μακεδονία είναι περίκλειστη χώρα, αλλά έχει τρεις μεγάλες φυσικές λίμνες: τη λίμνη Οχρίδα, τη λίμνη Μεγάλη Πρέσπα και τη λίμνη Δοϊράνη. Έχει υδάτινη έκταση 857 τ.χλμ., ενώ η έκταση της είναι 24.856 τ.χλμ.

## Κλίμα
[thumb|Χάρτης [Κλιματική ταξινόμηση Κέππεν|κλιματικής ταξινόμησης Κέππεν για την Βόρεια Μακεδονία]]

Η Βόρεια Μακεδονία έχει ένα μοναδικό κλίμα που εξηγείται από την τοποθεσία και την τοπογραφία της. Το κλίμα των πεδιάδων είναι μεσογειακό σε συνδυασμό με την επίδραση της Μαύρης Θάλασσας. Η χώρα έχει επίσης ηπειρωτικά χαρακτηριστικά, τα οποία τονίζονται από τα βουνά στο νότο που εμποδίζουν τον ζεστό αέρα από το νότο να μετακινηθεί προς τα βόρεια. Αντίθετα, η οροσειρά του Σκάρδου, η οποία βρίσκεται στο βορειοδυτικό τμήμα, εμποδίζοει τους ψυχρούς βόρειους ανέμους. Συνολικά, το βόρειο και το δυτικό τμήμα της χώρας παρομοιάζει με το ηπειρωτικό κλίμα και το νότιο και ανατολικό με το μεσογειακό κλίμα.

Η Βόρεια Μακεδονία έχει τέσσερις εποχές, αλλά η διάρκεια των εποχών ποικίλλει ανάλογα με τη γεωγραφία. Η άνοιξη είναι συχνά πολύ σύντομη. Τα καλοκαίρια είναι υποτροπικά και δεν είναι ασυνήθιστο να δούμε θερμοκρασίες πάνω από 40 °C κατά τη διάρκεια αυτής της περιόδου, ειδικά στις πεδιάδες κατά μήκος της κοιλάδας του ποταμού Αξιού, γνωστού και ως Βαρδάρη. Οι χειμώνες, αν και μέτριοι, μπορεί να είναι αρκετά κρύοι. Οι χιονοπτώσεις κατά τη διάρκεια του χειμώνα είναι συχνές και περιστασιακά έντονες. Η μέση ετήσια θερμοκρασία του αέρα είναι 11,5 °C, αλλά οι πεδιάδες παρουσιάζουν υψηλότερες θερμοκρασίες, στους 15 °C. Ο θερμότερος μήνας είναι ο Ιούλιος, ο οποίος έχει μέση θερμοκρασία 22,2 °C και ο πιο κρύος είναι ο Ιανουάριος, με θερμοκρασία 0,3 °C. Οι μέγιστη και ελάχιστη θερμοκρασία που έχει καταγραφεί στη Βόρεια Μακεδονία μέχρι σήμερα είναι 45,7 °C και −31,5 °C, αντίστοιχα.

Οι βροχοπτώσεις είναι άφθονες στα δυτικά και ανατολικά τμήματα της χώρας, αλλά η θερμοκρασία μειώνεται σημαντικά στην περιοχή του Αξιού. Αυτή η περιοχή βλέπει θερμότερους χειμώνες μέσω του ανέμου Βαρδάρη. Αυτός ο άνεμος ανεβαίνει από τις εκβολές του ποταμού Αξιού και φέρνει ζεστό αέρα. Τα Σκόπια, που θεωρούνται πόλη με χαμηλό υψόμετρο, έχουν κατά μέσο όρο 64 βροχερές ημέρες ετησίως. Ο Οκτώβριος είναι ο πιο υγρός μήνας με 61 χλστ. ο πιο ξηρός είναι ο Αύγουστος με 28 χλστ. Οι βροχές είναι πιο συχνές την άνοιξη και το φθινόπωρο.

## Παραπομπές


## Εξωτερικοί σύνδεσμοι
*
Μαραθεύτικο

μικρογραφία|Το μαραθευτικό, μια ποικιλία μαύρων σταφυλιών από την Κύπρο.
Το **Μαραθεύτικο** είναι μια αρχαία ποικιλία σταφυλιών, η οποία υπάρχει μόνο στην Κύπρο. Είναι επίσης γνωστή ως Βαμβακάδα, Βαμβακίνα, Παμπακιά, Μαυροσπούρτικο, Αλουποστάφυλο*.* Καλλιεργείται σε μικρές ποσότητες σε όλο το νησί, κυρίως στην Πιτσιλιά. Το Μαραθεύτικο δεν έχει ερμαφρόδιτα λουλούδια. Έτσι το μαραθεύτικο απαιτεί συμφύτευση με άλλες ποικιλίες, προκειμένου να επιτευχθεί γονιμοποίηση και ανάπτυξη του καρπού. 

Στατιστικές του 2004 αποκαλύπτουν ότι το μαραθεύτικο καλλιεργείται σε μια έκταση 125 εκταρίων, αντιπροσωπεύοντας λιγότερο από το 1% των καλλιεργούμενων αμπελώνων του νησιού.

## Παραπομπές


Κατηγορία:Κυπριακή κουζίνα
Πτελιά Καστοριάς

*Για συνώνυμους οικισμούς στην Ελλάδα δείτε το λήμμα: [[Πτελέα]]*

Η **Πτελιά** ή **Πτελέα** είναι ορεινό χωριό της περιφερειακής ενότητας Καστοριάς σε υψόμετρο 800 μέτρα.

## Γεωγραφία - Αξιοθέατα
Η Πτελιά βρίσκεται στα ανατολικά όρια του δήμου Νεστορίου με το δήμο Καστοριάς, σε απόσταση 13 χλμ. ΒΑ. από το Νεστόριο και 20,5 ΝΔ. από την Καστοριά. Η ονομασία του χωριού οφείλεται στις φτελιές που είναι τα χαρακτηριστικά δένδρα της περιοχής. Αξιοθέατα θεωρούνται οι εκκλησίες του Αγίου Νικολάου και του Αγίου Δημητρίου που από το 1991 έχουν κηρυχθεί ιστορικά διατηρητέα μνημεία. Ο Άγιος Δημήτριος είναι *"τρίκλιτη βασιλική διακοσμημένη με τοιχογραφίες στην αψίδα του ιερού βήματος καθώς και στην κόγχη της πρόθεσης του ιερού που αποτελούν δείγματα τέχνης που επικρατεί στο τέλος του 19ου αιώνα"*. Ο Άγιος Νικόλαος ο Πετρίτης είναι μονόχωρο εξωκλήσι πριν το χωριό που χρονολογείται το 1417 σύμφωνα με επιγραφή η οποία βρίσκεται επάνω από τη θύρα της δυτικής του εισόδου. Ανατολικά και σε απόσταση 2 χλμ.προς το Κρανοχώρι βρίσκεται ένας εξοχικός ναός που είναι αφιερωμένος στον ασκητή όσιο Ονούφριο τον Αιγύπτιο (4ος αιών). Στο χωριό υπάρχει ξενώνας.

## Ονομασία - Διοικητικά
Η παλιά ονομασία του χωριού είναι *Γκρέντση* και έτσι αναφέρεται το 1918, μετά την απελευθέρωση, στο ΦΕΚ 259Α - 29/12/1918 να ορίζεται έδρα στην ομώνυμη κοινότητα που ανήκε στο νομό Φλωρίνης. Το 1928 με το ΦΕΚ 156Α - 08/08/1928 μετονομάζεται σε *Φτελιά* και το 1949 με το ΦΕΚ 319Α - 22/11/1949 σε Πτελέα. Σύμφωνα με το σχέδιο Καλλικράτης, μαζί με το Κρανοχώρι και την Κάτω Πτελέα αποτελούν την τοπική κοινότητα Πτελέας που ανήκει στη δημοτική ενότητα Νεστορίου του δήμου Νεστορίου και σύμφωνα με την απογραφή 2011 έχει πληθυσμό 55 κατοίκους.

## Εξωτερικοί σύνδεσμοι
*Φωτογραφίες από την Πτελέα και την Κάτω Πτελέα από τον ιστότοπο http://www.greece.com

## Παραπομπές


Κατηγορία:Δήμος Νεστορίου
Πτελιά
Σανατόριο Πάρνηθας

Το **Σανατόριο της Πάρνηθας** είναι πρώην σανατόριο που βρίσκεται στο όρος της Πάρνηθας του Δήμου Αχαρνών. 

Το 1914, η Μονή Πετράκη δώρησε στο Νοσοκομείο Ευαγγελισμός μία συγκεκριμένη έκταση προκειμένου να δημιουργηθεί σανατόριο που θα αναλάμβανε την επιμέλεια ασθενών που έπασχαν από τη νόσο της φυματίωσης που μάστιζε εκείνη την περίοδο στην Αθήνα και ήταν η αιτία πολλών θανάτων στην περιοχή. Πλήθος κόσμου νοσηλεύτηκε στο νοσοκομείο μεταξύ των οποίων ήταν οι ποιητές Γιάννης Ρίτσος και Γιώργος Κοτζιούλας.

Λίγα χρόνια αργότερα, το 1943, το σανατόριο γνώρισε την παρακμή όταν άρχισε η βιομηχανική παραγωγή της πενικιλίνης, η οποία σταδιακά καταργούσε τα σανατόρια σε όλο τον κόσμο και περιόριζε την επικινδυνότητα της νόσου κατά πολύ.

Το 1965, το κτίριο αλλάζει την ιδιοκτησία του και η διαχείρισή του δίνεται στον Ελληνικό Οργανισμό Τουρισμού, ο οποίος το μετατρέπει σε ξενοδοχείο με το όνομα *Ξενία* και ταυτοχρόνως χρησιμοποιείται και ως σχολή τουριστικών επαγγελμάτων. Έτσι, η λειτουργία του συνεχίστηκε μέχρι το 1985 που ανακοινώθηκε και η εγκατάλειψή του. Έκτοτε, οι εγκαταστάσεις του παραμένουν σε πλήρη εγκατάλειψη.

Μετά από τον σεισμό του 1999 που είχε ως επίκεντρο την Πάρνηθα, το κτίριο κρίθηκε ως ακατάλληλο προς επίσκεψη. Εντούτοις, το σανατόριο προσελκύει πλήθος ανθρώπων, οι οποίοι δεν διστάζουν να το επισκεφτούν και να φωτογραφήσουν το εσωτερικό του. Κάποιοι από τους επισκέπτες, κατά καιρούς, έχουν αναφέρει και την ύπαρξη, όπως αυτοί αντιλήφθηκαν, υπερφυσικών οντοτήτων, που σύμφωνα με τα λεγόμενά τους, εμφανίζονται κυρίως κατά τις βραδινές ώρες. Αυτό το γεγονός, προσελκύει ακόμη περισσότερο κόσμο και ειδικά ανθρώπους που ασχολούνται με την εξερεύνηση του υπερφυσικού και των ανεξήγητων συμβάντων.

Χαρακτηρίστηκε «διατηρητέο κτίριο» από το Υπουργείο Περιβάλλοντος και Ενέργειας στα τέλη Ιουλίου του 2022.

## Πηγές
* 
* 

## Παραπομπές


## Εξωτερικοί σύνδεσμοι
*Ιστοσελίδα του Ελληνικού Οργανισμού Τουρισμού 
*Ιστοσελίδα του Νοσοκομείου "Ευαγγελισμός" 

Κατηγορία:Ερείπια στην Ελλάδα
Κατηγορία:Κτίρια και κατασκευές στην Αθήνα
Κατηγορία:Πάρνηθα
Μόουσμπουργκ (Αυστρία)

Το **Μόουσμπουργκ** (γερμανικά: Moosburg) είναι μια εμπορική πόλη στην περιοχή Κλάγκενφουρτ-Λαντ στο αυστριακό ομόσπονδο κρατίδιο της Καρινθίας.

## Αδελφοποιημένες πόλεις
Το Μόουσμπουργκ έχει αδελφοποιηθεί με τις παρακάτω πόλεις:
*20px Μάινταλ, Γερμανία, από το 1976
*20px Μόουσμπουργκ αν ντερ Ίζαρ, Αυστρία, από το 1991
*20px Κατερίνη, Ελλάδα, από το 1996

## Παραπομπές


Κατηγορία:Πόλεις της Αυστρίας
Μάχη της Λυκανδού

Η **Μάχη της Λυκάνδου** πραγματοποιήθηκε το φθινόπωρο του 976 την περίοδο της αποστασίας του Βάρδα Σκληρού. Ο αυτοκρατορικός στρατός της Βυζαντινής αυτοκρατορίας ήρθε σε σύγκρουση με τον επαναστατικό στρατό με αποτέλεσμα οι αυτοκρατορικοί να ηττηθούν και ο Βάρδας Σκληρός να αποκτήσει παντοδυναμία στη Βυζαντινή Ανατολή και τη Μικρά Ασία.

## Η μάχη

Τρεις μέρες πριν τη μάχη ένας Βυζαντινός, ονόματι Σαχάκιος (στα αρμένικα) ή Βραχάμιος (που ήταν το όνομα που χρησιμοποιούταν) ήρθε σε επαφή με τον Βάρδα Σκληρό λέγοντάς του τις κινήσεις που θα ακολουθούσαν οι αυτοκρατορικοί. Ο Βάρδας Σκληρός ακολούθησε τις συμβουλές του και περικύκλωσε εξ' απροόπτου το φρούριο της Λυκάνδου. Οι επαναστάτες κατάφεραν να νικήσουν ενώ οι Βυζαντινοί τράπηκαν σε φυγή. Το φρούριο καταλήφθηκε τελικά από τον Βάρδα Σκληρό.

## Πηγές
• Γκούσταβ Σλουμπερζέ - ''ΒΑΣΙΛΕΙΟΣ Β' Ο ΒΟΥΛΓΑΡΟΚΤΌΝΟΣ - Α' ΤΟΜΟΣ: ΝΕΑΝΙΚΆ ΈΤΗ - εκδ. Δημιουργία - σελ. 54-55

Κατηγορία:Μάχες της Βυζαντινής Αυτοκρατορίας
Γεώργιος Γεωργίου (βουλευτής Αμμοχώστου)

Ο **Γεωργίος Γεωργίου** είναι Ελληνοκύπριος πολιτικός. Από το 2001 έως το 2021 διετέλεσε βουλευτής στην Εκλογική Περιφέρεια Αμμοχώστου εκλεγμένος με τον ΔΗΣΥ.

## Βιογραφικά στοιχεία
Ο Γεώργιος Γεωργίου γεννήθηκε στις 9 Οκτωβρίου 1957 στην Περιστερώνα. Ομιλεί πέρα από την ελληνική και την αγγλική γλώσσα. Σπούδασε δημόσια διοίκηση και πολιτικές επιστήμες στο Πάντειο Πανεπιστήμιο. Ακολούθησαν σπουδές στη νομική στο Δημοκρίτειο Πανεπιστήμιο Θράκης. Εργάζεται ως δικηγόρος.

Είναι νυμφευμένος με τη Σωτηρούλα Ν. Μακρίδη και έχει μια κόρη και ένα υιό, τον Νίκο Γεωργίου.

## Πολιτική διαδρομή
Στις Δημοτικές εκλογές του 1986 εκλέχθηκε δημοτικός σύμβουλος στον Δήμο Λάρνακα με τον ΔΗΣΥ. Επανεκλέχθηκε στην ίδια θέση στις Δημοτικές εκλογές του 1991 και του Δημοτικές εκλογές του 1996.

Διετέλεσε επαρχιακός γραμματέας της ΝΕΔΗΣΥ Αμμοχώστου την περίοδο 1986-1993 και επαρχιακός οργανωτικός γραμματέας του ΔΗΣΥ Αμμοχώστου την περίοδο 1993-1999. Την περίοδο 1999-2003 ήταν επαρχιακός γραμματέας του ΔΗΣΥ Αμμοχώστου. Είναι μέλος του Πολιτικού Γραφείου του ΔΗΣΥ. Από τον Μάιο του 2013 είναι αντιπρόεδρος του κόμματος.

Εκλέχτηκε για πρώτη φορά βουλευτής στις βουλευτικές εκλογές του 2001 στην Εκλογική Περιφέρεια Αμμοχώστου με τον ΔΗΣΥ για την Η΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2006 για την Θ΄ Κοινοβουλευτική Περίοδο, στις βουλευτικές εκλογές του 2011 για την Ι΄ Κοινοβουλευτική Περίοδο και στις βουλευτικές εκλογές του 2016 για την ΙΑ΄ Κοινοβουλευτική Περίοδο.

Ως βουλευτής, διετέλεσε αναπληρωτής κοινοβουλευτικές εκπρόσωπος του ΔΗΣΥ, πρόεδρος της Κοινοβουλευτικής Επιτροπής Παρακολουθήσεως Σχεδίων Αναπτύξεως και Ελέγχου Δημόσιων Δαπανών και αναπληρωτής πρόεδρος της Κοινοβουλευτικής Επιτροπής Νομικών. Είναι πρόεδρος της Κοινοβουλευτικής Επιτροπής Νομικών, μέλος της Κοινοβουλευτικής Επιτροπής Παρακολουθήσεως Σχεδίων Αναπτύξεως και Ελέγχου Δημόσιων Δαπανών και μέλος της αντιπροσωπίας της Βουλής στην Κοινοβουλευτική Συνέλευση της Μεσογείου.

Δεν διεκδίκησε επανεκλογή στις βουλευτικές εκλογές του 2021.

## Παραπομπές

## Πηγές
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Αμμοχώστου
Κατηγορία:Κύπριοι δικηγόροι
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κυριάκος Χατζηγιάννης

Ο **Κυριάκος Χατζηγιάννης** (Αχερίτου Αμμοχώστου, 22 Αυγούστου 1963) είναι Ελληνοκύπριος πολιτικός. Από το 2006 είναι βουλευτής στην Εκλογική Περιφέρεια Αμμοχώστου εκλεγμένος με τον ΔΗΣΥ.

## Βιογραφικά στοιχεία
Ο Κυριάκος Χατζηγιάννης γεννήθηκε στις 22 Αυγούστου 1963 στην Αχερίτου. Ομιλεί, πέρα από την ελληνική, την αγγλική και τη γερμανική γλώσσα. Σπούδασε μηχανολογία, οικονομικά και πολιτικές επιστήμες στο Πανεπιστήμιο της Στουτγκάρδης. Στη συνέχεια απέκτησε διδακτορικό δίπλωμα στις πολιτικές επιστήμες από το Πανεπιστήμιο του Τύμπιγκεν.

### Προσωπική ζωή
Είναι νυμφευμένος με τη Μαρίνα Αλεξάνδρου και έχει μια κόρη και ένα υιό.

## Πολιτική διαδρομή

### Πρώιμη πολιτική δράση
Διετέλεσε γραμματέας της Επιτροπής Διαφώτισης της ΝΕΔΗΣΥ και επαρχιακός γραμματέας της Οργάνωσης Νέων Επιστημόνων (ΟΝΕ) ΔΗΣΥ Αμμοχώστου. 

### Διεθνής και επαγγελματική δραστηριότητα
Την περίοδο 2003-2004 ήταν μέλος-παρατηρητής στην Οικονομική και Κοινωνική Επιτροπή της Ευρωπαϊκής Ένωσης. Έως το 2008 ήταν γενικός γραμματέας του Παναγροτικού Συνδέσμου Κύπρου. Επιπλέον, είναι αντιπρόεδρος του Ευρωπαϊκού Συνδικάτου Αγροτικών Οργανώσεων (COPA) και μέλος συμβουλευτικών επιτροπών της Γενικής Διεύθυνσης Γεωργίας και Αγροτικής Ανάπτυξης της Ευρωπαϊκής Ένωσης. Είναι μέλος του Πολιτικού Γραφείου του ΔΗΣΥ και αντιπρόεδρος της ομάδας του Ευρωπαϊκού Λαϊκού Κόμματος στην Κοινοβουλευτική Συνέλευση του Οργανισμού για την Ασφάλεια και τη Συνεργασία στην Ευρώπη. Υπήρξε μέλος της νεολαίας Junge Union της Χριστιανοδημοκρατικής Ένωσης (CDU) στη Στουτγκάρδη της Γερμανίας.

### Κοινοβουλευτική πορεία
μικρογραφία|Ο Κυριάκος Χατζηγιάννης κατά τη συνάντησή του με μέλη της Κοινοβουλευτικής Συνέλευσης στο Σαράγεβο. (2024)
Εκλέχτηκε για πρώτη φορά βουλευτής στις βουλευτικές εκλογές του 2006 στην Εκλογική Περιφέρεια Αμμοχώστου με τον ΔΗΣΥ για την Θ΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2011 για την Ι΄ Κοινοβουλευτική Περίοδο και στις βουλευτικές εκλογές του 2016 για την ΙΑ΄ Κοινοβουλευτική Περίοδο.

Ως βουλευτής, είναι πρόεδρος της Κοινοβουλευτικής Επιτροπής Παιδείας και Πολιτισμού, μέλος της Κοινοβουλευτικής Επιτροπής Προσφύγων-Εγκλωβισμένων-Αγνοουμένων-Παθόντων και μέλος της αντιπροσωπίας της Βουλής στην Κοινοβουλευτική Συνέλευση του Οργανισμού για την Ασφάλεια και τη Συνεργασία στην Ευρώπη.

Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

Στα τέλη του 2024, ο Χατζηγιάννης είχε ενεργό ρόλο στις κοινοβουλευτικές συζητήσεις για τους αερόσακους Takata, τόσο ως πρόεδρος της Επιτροπής Εμπορίου όσο και ως συνυπογράφων νομοθετικής πρότασης, που εγκρίθηκε για ανακλήσεις μέσω υπουργικών αποφάσεων.

## Παραπομπές

## Πηγές
*
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Αμμοχώστου
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Παύλος Δίγκλης

Ο **Παύλος Δίγκλης** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ την περίοδο 1981-1991. Επιπλέον, ήταν ο πρώτος πρόεδρος του ΑΔΗΣΟΚ.

## Βιογραφικά στοιχεία
Ο Παύλος Δίγκλης γεννήθηκε στον Άγιο Θεόδωρο Αμμοχώστου στις 7 Δεκεμβρίου 1931. Ομιλούσε, πέρα από την ελληνική, την αγγλική και τη ρωσική γλώσσα. Σπούδασε οικονομικές και κοινωνικές επιστήμες στη Μόσχα. Επιπρόσθετα, το 1970 του απενεμήθη ο τίτλος του διδάκτορα των οικονομικών επιστημών. Εργαζόταν ως συνδικαλιστής. Το 1973 προσλήφθηκε στην Παγκύπρια Εργατική Ομοσπονδία (ΠΕΟ) ως Μορφωτικός Υπεύθυνος. Στη συνέχεια εκλέχτηκε Βοηθός Γενικός Γραμματέας της ομοσπονδίας. Το 1988 εκλέχτηκε Γενικός Γραμματέας της ΑΚΕΛ, θέση στην οποία παρέμεινες έως το 1990.

Ήταν νυμφευμένος και είχε 2 κόρες. Απεβίωσε στις 4 Ιουλίου 2019 από ανακοπή καρδιάς.

## Πολιτική διαδρομή
Σε ηλικία 15 εντάχθηκε στο αριστερό κίνημα. Το 1951 έγινε μέλος του ΑΚΕΛ. Ακολούθησε η εκλογή του στην Κεντρική Επιτροπή του κόμματος το 1956 και στο Πολιτικό Γραφείο του κόμματος το 1978. Το 1987 εκλέχτηκε Γενικός Γραμματέας της ΠΕΟ.

Εκλέχτηκε για πρώτη φορά βουλευτής στις βουλευτικές εκλογές του 1981 στην Εκλογική Περιφέρεια Λευκωσίας με το ΑΚΕΛ για την Δ΄ Κοινοβουλευτική Περίοδο. Επανεκλέχθηκε στις βουλευτικές εκλογές του 1985. για την Ε΄ Κοινοβουλευτική Περίοδο

Στις Δημοτικές εκλογές του 1986 ήταν υποψήφιος του ΑΚΕΛ για το αξίωμα του Δημάρχου Λευκωσίας αλλά δεν εκλέχτηκε. 

Το 1988 διεκδίκησε το αξίωμα του Γενικού Γραμματέα του ΑΚΕΛ, θέση στην οποία εξελέγη ο Δημήτρης Χριστόφιας. Το 1990, λόγω διαφωνιών, αποχώρησε από το ΑΚΕΛ μαζί με άλλους τέσσερις βουλευτές του κόμματος και άλλα στελέχη, οι οποίοι ίδρυσαν το Ανανεωτικό Δημοκρατικό Σοσιαλιστικό Κίνημα (ΑΔΗΣΟΚ). Ο Παύλος Δίγκλης ήταν ο πρώτος πρόεδρος του νέου κόμματος (1990-1992). Στις βουλευτικές εκλογές του 1991 το ΑΔΗΣΟΚ, με πρόεδρο τον Παύλο Δίγκλη, δεν κατάφερε να εκλέξει βουλευτή.

## Συγγραφικό έργο
Ο Παύλος Δίγκλης είχε γράψει δύο βιβλία:

**Πικρές Αλήθειες* (αφορά το Κυπριακό πρόβλημα)
**ΑΚΕΛ: Μετόλμη και παρρησία, προσωπικές μαρτυρίες*

Επιπλέον, είχε συγγράψει πληθώρα άρθρων και μελετών οικονομικοκοινωνικού, συνδικαλιστικού και πολιτικού περιεχομένου.

## Παραπομπές

## Πηγές
*
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λευκωσίας
Κατηγορία:Κύπριοι συνδικαλιστές
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Εναλλακτική θέση

Η **Εναλλακτική θέση** (Αγγλικά:**Third position**), επίσης γνωστή ως Τρίτη Θέση, είναι μια ακροδεξιά πολιτική ιδεολογία, στενώς συνδεδεμένη με τον φασισμό, αφού θεωρείται μορφή συνέχειας αυτού, που ξεκίνησε στη Δυτική Ευρώπη μετά τον Δεύτερο Παγκόσμιο Πόλεμο. Αναπτύχθηκε στο πλαίσιο του ψυχρού πολέμου και έλαβε το όνομά της μέσω του ισχυρισμού ότι αντιπροσωπεύει μια τρίτη, εναλλακτική, θέση μεταξύ του καπιταλισμού του δυτικού μπλοκ και του σοσιαλισμού του ανατολικού μπλοκ. Ο όρος επίσης χρησιμοποιείται για να περιγράψει καθολικά τις μορφές του φασισμού και νεοφασισμού. 

Μεταξύ της δεκαετίας του 1920 και της δεκαετίας του 1940, διάφορες φασιστικές ομάδες παρουσιάστηκαν ως μέρος ενός κινήματος που διακρίνεται τόσο από τον καπιταλισμό όσο και από τον μαρξιστικό σοσιαλισμό. Αυτή η ιδέα αναβιώνει από ακροδεξιές ομάδες μετά τον Δεύτερο Παγκόσμιο Πόλεμο. Η ρητορική της "Εναλλακτικής Θέσης" αναπτύχθηκε μεταξύ της Terza Posizione στην Ιταλία και της Troisième Voie στη Γαλλία και στη δεκαετία του '80. Αυτές οι ομάδες τονίζουν την αντίθεση τόσο στον κομμουνισμό όσο και στον καπιταλισμό. Οι υποστηρικτές της πολιτικής της Τρίτης Θέσης τυπικά παρουσιάζονται ως "πέρα από την αριστερά και τη δεξιά" ενώ ταυτόχρονα συνδέουν ιδέες από κάθε άκρο του πολιτικού φάσματος, συνήθως αντιδραστικές δεξιές πολιτιστικές απόψεις και ριζοσπαστικές αριστερές οικονομικές απόψεις.
## Δείτε επίσης
* Ένοπλοι Επαναστατικοί Πυρήνες
* CasaPound
* Νεοφασισμός

Κατηγορία:Ακροδεξιά
Κατηγορία:Πολιτικές ιδεολογίες
Κατηγορία:Νεοφασισμός
Στρατιωτική Αστυνομία Κύπρου

Λίγο μετά την έναρξη της αγγλικής κατοχής η Αστυνομία οργανώθηκε από τους Άγγλους ένα σώμα Χωροφυλακής, την **Στρατιωτική Αστυνομία Κύπρου**. 

 

Μέχρι το 1914 στις τάξεις της υπηρετούσαν περίπου 1000 άτομα, κυρίως τουρκοκύπριοι, με μόλις το ένα τρίτο των μελών της να είναι ελληνοκύπριοι. Αυτό μέχρι το 1926 όπου μετά από μια σειρά μεταρρυθμίσεων οι Ελληνοκύπριοι αστυνομικοί έγιναν πλειοψηφία. Οι οκτώ ανώτερες θέσεις καλύπτονταν συνήθως με απόσπαση από τον Βρετανικό Στρατό, λόγο τις στρατιωτικής φύσης του σώματος. Τα μέλη της εκπαιδεύονταν για να αναλάβουν αστυνομικά καθήκοντα, η δύναμη είχε ουσιαστικά στρατιωτικό χαρακτήρα.

thumb|240px|right|Αστυνομικός με χειμερινή στολή και Slouch-hat το 1931

Οι αστυφύλακες και οι υπαξιωματκοί φορούσαν ζουάβ (zuav) στολές, παρόμιες με αυτές του Τουρκικού Στρατού και φέσι. Ένα απόσπασμα ζαπτιέδων συμμετείχε στον εορτασμό του ιωβηλαίου της Βασίλισσας Βικτωρίας το 1897, όπου τα φέσια και τα ιδιότυπα σακάκια τους έλαβαν την προσοχή του κοινού. Αυτό μέχρι το 1900 όπου αντικαταστάθηκαν με μάυρες στολές ως χειμερηνές και χακί θερινές, αν και τα φέσια διατηρήθηκαν μέχρι το 1930, όπου αντικαταστάθηκαν με τα αυστραλέζικα Slouch-hat. Την ίδια χρονία, το 1900, ιδρήθηκε και η Φιλαρμονική της Αστυνομίας. Οι Αξιωματικοί φορούσαν τον χειμώνα πηλίκια και το καλοκαίρι Τροπικά Κράνοι (Pith Helmet). Το Ιππήλατο Τάγμα της Αστυνομίας φορούσε ένα χαρακτηριστικό γούνινο καπέλο, παρόμοιο με πυλίκιο Καζάκου.

## Παραπομπές

Κατηγορία:Αγγλοκρατία στην Κύπρο
Ριζοσπαστισμός

Ο όρος **ριζοσπαστισμός** υποδηλώνει πολιτικές αρχές επικεντρωμένες στην αλλαγή κοινωνικών δομών μέσω επαναστάσεων ή άλλων μέσων και αλλαγής αξιακών συστημάτων με θεμελιώδεις τρόπους.

Ιστορικά, ο ριζοσπαστισμός έχει αναφερθεί αποκλειστικά στη ριζοσπαστική αριστερά και σπανίως στην ριζοσπαστική δεξιά. Η εξαίρεση είναι στις Ηνωμένες Πολιτείες, όπου ορισμένοι θεωρούν ότι ο ριζοσπαστισμός περιλαμβάνει τόσο την ριζοσπαστική αριστερά όσο και τη ριζοσπαστική δεξιά, που ονομάζεται και ως αντιδραστισμός.

Η Εγκυκλοπαίδεια Μπριτάνικα μάς αναφέρει ότι η πρώτη πολιτική χρήση του όρου αποδίδεται στον Τσαρλς Τζέιμς Φοξ, Βρετανός βουλευτής, που πρότεινε ριζικές αλλαγές στο εκλογικό σύστημα.

Κατηγορία:Πολιτική φιλοσοφία
Κατηγορία:Ιστορία του φιλελευθερισμού
Κατηγορία:Κοσμικός ανθρωπισμός
Σχέσεις Κύπρου και Σουηδίας

Οι **σχέσεις Κύπρου και Σουηδίας** αναφέρονται στις διμερείς σχέσεις της Κύπρου και της Σουηδίας. Οι δύο χώρες είναι μέλη της Ευρωπαϊκής Ένωσης, του Συμβουλίου της Ευρώπης, του Οργανισμού για την Ασφάλεια και τη Συνεργασία στην Ευρώπη (ΟΑΣΕ) και της Ένωσης για τη Μεσόγειο. Η Κύπρος εκπροσωπείται στη Σουηδία μέσω της πρεσβείας στη Στοκχόλμη. Η Σουηδία έχει πρεσβεία στη Λευκωσία.
## Ιστορία
Οι διπλωματικές σχέσεις μεταξύ της Σουηδίας και της Κύπρου ξεκίνησαν το 1960. Το 1994 η Κύπρος εγκαινίασε τη πρεσβεία της στη Στοκχόλμη, ενώ η Σουηδία άνοιξε πρεσβεία στη Λευκωσία το 2004.

Ως τώρα, η Κύπρος και η Σουηδία έχουν υπογράψει 8 διμερείς συμφωνίες.

## Σουηδικές αρχαιολογικές ανασκαφές στην Κύπρο
Σουηδοί αρχαιολόγοι και ιστορικοί έχουν κάνει διάφορες επισκέψεις στο νησί. Η σουηδική αποστολή στην Κύπρο ξεκίνησε τον Σεπτέμβριο του 1927 και ολοκληρώθηκε τον Μάρτιο του 1931. Η αποστολή οδηγήθηκε από τους αρχαιολόγους Έιναρ Γκιέρσταντ, Έρικ Σιέκβιστ και Άλφρεντ Βέστχολμ, μαζί με τον αρχιτέκτονα Ιωάννη Λίνδρο.

## Παραπομπές


Κατηγορία:Διμερείς σχέσεις της Σουηδίας
Κατηγορία:Διμερείς σχέσεις της Κύπρου
Πολυάνεμο Καστοριάς

Το **Πολυάνεμο** είναι ορεινό χωριό της Περιφερειακής Ενότητας Καστοριάς σε υψόμετρο 960 μέτρων. Διοικητικά ανήκει στη Δημοτική Ενότητα Ακριτών του Δήμου Νεστορίου στη Μακεδονία.

## Γεωγραφία - Ιστορία
Το Πολυάνεμο βρίσκεται στα σύνορα της Ελλάδας με την Αλβανία σε απόσταση 23 χλμ. βόρεια από το Νεστόριο και 27 δυτικά από την Καστοριά. Σε απόσταση περίπου 18 χλμ. βόρεια βρίσκεται ο μεθοριακός σταθμός-τελωνείο της Κρυσταλοπηγής και 7,5 χλμ. βορειοανατολικά ο αυτοκινητόδρομος 29 (Α29), ένας από τους κάθετους άξονες της Εγνατίας Οδού. Το χωριό είναι κτισμένο σε λόφο σε περιοχή με πολλές καστανιές και συμπεριλαμβάνεται στα χωριά της ιστορικής περιοχής Κορέστεια. Αναφέρεται ως *Κόρτσιστα*  το 1918, μετά την απελευθέρωση, στο ΦΕΚ 259Α - 29/12/1918 να ορίζεται έδρα της ομώνυμης κοινότητας που ανήκε στο νομό Φλωρίνης. Το 1926 με το ΦΕΚ 413Α - 22/11/1926 μετονομάζεται σε *Πολυάνεμον*. Το 1941 με το ΦΕΚ 257Α - 31/07/1941 αποσπάται στο νομό Καστοριάς. Σύμφωνα με το σχέδιο Καλλικράτης αποτελεί την τοπική κοινότητα Πολυανέμου που ανήκει στη δημοτική ενότητα Ακριτών του δήμου Νεστορίου και σύμφωνα με την απογραφή 2011 έχει πληθυσμό 11 κατοίκους.

## Δείτε ακόμα

* Κορέστια: Χωριά από τερακότα από τον ιστότοπο http://www.greek-crossroads.gr

## Παραπομπές


Κατηγορία:Δήμος Νεστορίου
Πολυάνεμο
Γιώργος Γεωργίου (βουλευτής Λεμεσού)

Ο **Γιώργος Γεωργίου** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ και δήμαρχος, αντιδήμαρχος και δημοτικός σύμβουλος Δήμου Κάτω Πολεμιδιών. 

## Βιογραφικά Στοιχεία
Ο Γιώργος Γεωργίου γεννήθηκε στη Βασίλεια στις 26 Ιουνίου 1961. Ομιλεί, πέρα από την ελληνική, την αγγλική γλώσσα. Σπούδασε ιστορία και αρχαιολογία στο Πανεπιστήμιο Ιωαννίνων. Στη συνέχεια έκανε μετεκπαίδευση στην ιστορία στο Βασιλικό Κολέγιο του Λονδίνου και στη βυζαντινή αρχαιολογία στο Καθολικό Πανεπιστήμιο της Λέουβεν. Έχει εργαστεί ως φιλόλογος.

Είναι νυμφευμένος με τη Σοφία Μούζουρου και έχει τέσσερις κόρες. Διαμένει στα Κάτω Πολεμίδια.

## Πολιτική διαδρομή
Στις Δημοτικές εκλογές του 1991 εκλέχθηκε δημοτικός σύμβουλος στον Δήμο Κάτω Πολεμιδιών με το ΑΚΕΛ, θέση στην οποία επανεκλέχθηκε στις Δημοτικές εκλογές του 1996. Στη δεύτερη αυτή θητεία του εκλέχτηκε στη θέση του αντιδημάρχου. Στις Δημοτικές εκλογές του 2001 εκλέχθηκε Δήμαρχος Κάτω Πολεμιδιών, θέση στην οποία επανεκλέχθηκε στις Δημοτικές εκλογές του 2006 και στις Δημοτικές εκλογές του 2011. Παρέμεινε στη θέση του δημάρχου έως την εκλογή του στη θέση του βουλευτή τον Μάιο του 2016.

Την περίοδο 2004-2007 διετέλεσε παρατηρητής της εθνικής αντιπροσωπίας της Κύπρου στην Επιτροπή Περιφερειών της Ευρωπαϊκής Ένωσης. Την περίοδο 2007-2015 ήταν πρόεδρος της εθνικής αντιπροσωπίας της Κύπρου στην Επιτροπή Περιφερειών της Ευρωπαϊκής Ένωσης. Την περίοδο 2015-2016 ήταν μέλος της εθνικής αντιπροσωπίας της Κύπρου στην Επιτροπή Περιφερειών της Ευρωπαϊκής Ένωσης.

Από το 2013 είναι Επαρχιακός Γραμματέας του ΑΚΕΛ Λεμεσού. Από το 2014 είναι μέλος του Πολιτικού Γραφείου του ΑΚΕΛ. Επιπλέον, είναι επικεφαλής του Γραφείου Θαλάσσιων Μεταφορών του ΑΚΕΛ. Από το 2008 είναι μέλος του Εκπαιδευτικού Συμβουλίου Παιδείας.

Στις βουλευτικές εκλογές του 2016 εκλέχθηκε βουλευτής στην Εκλογική Περιφέρεια Λεμεσού με το ΑΚΕΛ για την ΙΑ΄ Κοινοβουλευτική Περίοδο. 

Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Εσωτερικών και μέλος της Κοινοβουλευτικής Επιτροπής Παιδείας και Πολιτισμού και της Κοινοβουλευτικής Επιτροπής Υγείας.

Διεκδίκησε επανεκλογή στις βουλευτικές εκλογές του 2021 αλλά δεν επανεκλέγηκε.

## Παραπομπές


## Πηγές
*
*
*

|-

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λεμεσού
Κατηγορία:Δήμαρχοι Κάτω Πολεμιδιών
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Μνήστρα

Στην ελληνική μυθολογία με το όνομα **Μνήστρα** αναφέρεται μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Μνήστρας ήταν μια ανώνυμη Αιθιοπίδα. Η Μνήστρα παντρεύτηκε τον γιο του Αιγύπτου Αίγιο και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Μνηστρα
Μαλβαζία

μικρογραφία|Ο οίνος Π.Ο.Π. Μαλβαζία της οινοποιητικής Μονεμβασιάς
Μαλβαζία (ή Μαλβασία) είναι ένα γλυκό, λιαστό κρασί που παράγεται στην περιοχή της Μονεμβασιάς, προστατευόμενης ονομασίας προέλευσης (Π.Ο.Π.).

## Ιστορία
Η επωνυμία Μαλβαζία (Malvasia) ήταν γεωγραφική και υποδήλωνε τη βυζαντινή πόλη της Μονεμβασιάς κατά τους Φράγκους οι οποίοι ονόμαζαν έτσι και τον οίνο της Μονεμβασιάς.

Οι αμπελώνες βρίσκονταν στη «Δωριέων Χώρα», την περιοχή της επαρχίας Επιδαύρου Λιμηράς που αποτελούσε ευνοϊκότατο περιβάλλον για αμπελοκαλλιέργεια. Το γλυκύ παράλιο κλίμα σε συνδυασμό με την εδαφολογική διαμόρφωση αποτελούσαν τα εξαιρετικά εκείνα προσόντα που έδιναν τη μοναδική ποιότητα του οίνου Μαλβαζία .

Εκεί παραγόταν πριν τον 13ο αιώνα και οι ντόπιοι έμποροι το φόρτωναν στα καράβια από το λιμάνι της Μονεμβασιάς με προορισμό τα λιμάνια της Μεσογείου και από εκεί την υπόλοιπη Ευρώπη. Στα βυζαντινά χρόνια η οικονομία στις πόλεις κάστρα όπως η Μονεμβασιά βασιζόταν στο εμπόριο. Οι πόλεις αυτές μετά τον 14ο αιώνα αποκτούν σημαντικά προνόμια και κάνουν ελεύθερα αγοραπωλησίες σε όλα τα μεγάλα εμπορικά κέντρα.

Σ’ αυτά οι Μονεμβασιώτες έμποροι εμπορεύονταν το κρασί της Μονεμβασιάς τον Μονεμβάσιο ή Μονεμβασιώτη ή Μονεμβάσια που οι Βενετοί και Γενουάτες έμποροι πωλούσαν με το όνομα Malvasia.

Πέντε ολόκληρους αιώνες κράτησε η κυριαρχία του ελληνικού Μονεμβασία-Malvasia στις ξένες αγορές της Ανατολής και της Δύσης. Άρχισε να παράγεται πριν τον 13ο αιώνα στη βυζαντινή Μονεμβασιά και συνεχίστηκε στη Βενετοκρατούμενη Κρήτη μέχρι τα μέσα του 17ου αιώνα.
μικρογραφία|Λιάσιμο των σταφυλιών για την παραγωγή του οίνου
Ο Μαλβαζία ήταν ένας βυζαντινός οίνος με γεωγραφική επωνυμία καταγωγής. Η επωνυμία αυτή θεωρείται μια ιστορική ονομασία προελεύσεως.

Αργότερα  η  κατάληψη της  Μονεμβασιάς από τους Τούρκους είχε σαν συνέπεια να καταστραφούν οι αμπελώνες και να εκλείψει ο οίνος Μαλβαζία . Στην Ευρώπη όμως χρησιμοποίησαν το όνομά του για διάφορες ποικιλίες αμπέλου που υπάρχουν και σήμερα όπως και ανάλογοι οίνοι.

## Παραπομπές
Κατηγορία:Ελληνικές ποικιλίες σταφυλιών
Κατηγορία:Ελληνικά Προϊόντα προστατευόμενης ονομασίας προέλευσης
Κωνσταντίνος Τσιλιμπάρης

Ο **Κωνσταντίνος Τσιλιμπάρης** (γεννήθηκε στις 31 Ιουλίου 1979 στη Κέρκυρα) είναι Έλληνας παίκτης του χάντμπολ ο οποίος αγωνίζεται ως τερματοφύλακας.

## Αθλητική σταδιοδρομία
Ο Τσιλιμπάρης ξεκίνησε να παίζει χάντμπολ το 1985. Στην ηλικία των 18 ετών, έγινε επαγγελματίας παίκτης χάντμπολ, ξεκινώντας με την ομάδα ΑΣΕ Δούκα, ενώ αργότερα μετακόμισε στον Αθηναϊκό Αθηνών. Στη σεζόν 2006/2007, αγωνίστηκε στον ισπανικό σύλλογο Αλγεθίρας ΒΜ. Στην σεζόν 2008/2009 αγωνίστηκε στην Στραλζούντερ ΧΦ, στην Μπούντεσλιγκα χειροσφαίρισης. Στην επόμενη σεζόν (2009-2010) αγωνίστηκε στην ιταλική ΑΣ Κονβερσάνο Το 2013 υπέγραψε συμβόλαιο με την ΑΕΚ όπου ολοκληρώθηκε το 2015. Ο Κώστας Τσιλιμπάρης είναι ο χαντμπολίστας με τους περισσότερους τίτλους διαχρονικά, έχοντας 24 τρόπαια με 9 διαφορετικές ομάδες σε Ελλάδα και εξωτερικό.

Έχει κατακτήσει 10 πρωταθλήματα, 10 κύπελλα, 2 σούπερ Καπ, 1 Handball Trophy και 1 Ασπίδα με τις ομάδες Δούκας, Αθηναϊκός, Κονβερσάνο, Ευρωπαϊκό Πανεπιστήμιο Κύπρου, ΑΕΚ, Μπολτσάνο, Φίλιππος, ΙΕΚ ΞΥΝΗ και Ολυμπιακό.
## Συμμετοχές στην εθνική ομάδα
Ο Τσιλιμπάρης ολοκλήρωσε τουλάχιστον 130 συμμετοχές στην εθνική ομάδα χειροσφαίρισης της Ελλάδας. Συμμετείχε στους Ολυμπιακούς 2004 και στο Παγκόσμιο Πρωτάθλημα Χάντμπολ 2005. Συμμετείχε στα προκριματικά του Ευρωπαϊκού Πρωταθλήματος 2010, ενώ αγωνίστηκε και στα προκριματικά του ευρωπαϊκού πρωταθλήματος 

## Παραπομπές


Κατηγορία:Αθλητές της εθνικής Ελλάδος χειροσφαίρισης
Πανελλήνιο Πρωτάθλημα Καταδύσεων 2017

Το **Πανελλήνιο Πρωτάθλημα Καταδύσεων 2017** ήταν η 50η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο κλειστό καταδυτήριο του ΟΑΚΑ, στην Αθήνα από την Παρασκευή 9 έως και την Κυριακή 11 Ιουνίου του 2017. Στο πρωτάθλημα διεξήχθησαν οι κατηγορίες ΟΠΕΝ, Α-Β και Γ-Δ.

Πρωταθλήτρια ομάδα αναδείχθηκε ο Παναθηναϊκός Α.Ο. για έκτη φορά στην ιστορία του συγκεντρώνοντας 70 βαθμούς. Τη δεύτερη θέση κατέλαβε η Α.Π.Σ. Αργώ με 69 βαθμούς και την τρίτη ο ΝΟΒΑ με 32 βαθμούς.
## Κάτοχοι μεταλλίων
### Ανδρών
2015 | 2016 | 2017 | 2018 | 2019

### Γυναικών
2015 | 2016 | 2017 | 2018 | 2019

## Πίνακας μεταλλίων

## Βαθμολογία

## Παραπομπές


Κατηγορία:Πανελλήνιο Πρωτάθλημα Καταδύσεων
Κατηγορία:Υγρός στίβος το 2017
Κατηγορία:Διοργανώσεις υγρού στίβου στην Αθήνα
Μίνι Εστάντι

Το **Μίνι Εστάντι** (, που σημαίνει "Μίνι Γήπεδο"), είναι ποδοσφαιρικό γήπεδο το οποίο βρίσκεται βρίσκεται στην Βαρκελώνη στη Καταλονία της Ισπανίας. Η χωρητικότητα φθάνει τα 15.276 άτομα και βρίσκεται απέναντι από το Καμπ Νόου, το γήπεδο της κύριας ομάδας. Σήμερα το γήπεδο είναι η έδρα της ΦΚ Μπαρτσελόνα Β (αναπληρωματική ομάδα της Μπαρτσελόνα), της γυναικείας ομάδας της Μπαρτσελόνα και της Χουβενίλ Α.

## Αθλητική χρήση
Το στάδιο ήταν η έδρα της ΦΚ Μπαρτσελόνα Γ μέχρι το 2007, όταν η ομάδα διαλύθηκε. Επίσης, το στάδιο ήταν έδρα των Μπαρτσελόνα Ντράγκονς, μιας ισπανικής ομάδας Αμερικανικού ποδοσφαίρου, μέχρι τη διάλυση της το 2003.

Μερικές φορές, στο στάδιο αγωνίζεται και η εθνική ομάδα της Ανδόρρας.

## Συναυλίες
Οι Queen έδωσαν συναυλία στο στάδιο, κατά τη διάρκεια περιοδείας, την 1 Αυγούστου 1986.

Ο Ντέιβιντ Μπόουι είχε δύο συναυλίες (σε δύο συνεχόμενα βράδια) κατά τη διάρκεια περιοδείας στις 7-8 Ιουλίου 1987.

Ο Έλτον Τζον τραγούδησε στο γήπεδο σε συναυλία στις 21 Ιουλίου 1992. Η συναυλία ηχογραφήθηκε και κυκλοφόρησε σε VHS και DVD.

## Μέλλον
Ως μέρος του σχεδίου Εσπάι Μπάρτσα, το γήπεδο Μίνι Εστάντι θα κατεδαφιστεί υπέρ του Νόου Παλάου Μπλαουγκράνα. Το νέο στάδιο Γιόχαν Κρόιφ θα κατασκευαστεί στην Θιουτάτ Εσπορτίβα Ζοάν Γκαμπέρ, το οποίο θα στεγάσει την αναπληρωματική ομάδα και τις γυναικείες ομάδες της Μπαρτσελόνα.

Αναμένεται ότι το Μίνι Εστάντι θα κατεδαφιστεί μετά τη λήξη της σεζόν 2018-19, όταν το Εστάντι Γιόχαν Κρόιφ προβλέπεται να ανοίξει τις πόρτες του.

## Παραπομπές


Κατηγορία:Στάδια ποδοσφαίρου στην Καταλωνία
Κατηγορία:Αθλητικές εγκαταστάσεις στη Βαρκελώνη
Κατηγορία:Μπαρτσελόνα Β (ποδόσφαιρο)
Σβέτισλαβ Πέσιτς

Ο **Σβέτισλαβ Πέσιτς** (σερβικό κυριλλικό αλφάβητο: Светислав Пешић, γεννήθηκε στις 28 Αυγούστου 1949), επίσης γνωστός με το παρατσούκλι **Κάρι**, είναι Σέρβος επαγγελματίας προπονητής καλαθοσφαίρισης για την ΦΚ Μπαρτσελόνα Λάσσα της Λίγκας ΑΣΒ και της Ευρωλίγκας. Είναι επιτυχημένος προπονητής και ένας από τους πιο επιτυχημένους της Ευρώπης. 

## Αγωνιστική καριέρα
Κατά τη διάρκεια της αγωνιστικής καριέρας του, ο Πέσιτς αγωνίστηκε με την ΚΚ Παρτιζάν (1967–1971) και τη ΚΚ Μπόσνα (1971–1979). Ως μέλος της Μπόσνα, κέρδισε το Κύπελλο Γιουγκοσλαβίας και το Γιουγκοσλαβικό Πρωτάθλημα. Το 1978, με τη Μπόσνα, κέρδισε τη Γιουρολίγκα (Ευρωπαϊκό Κύπελλο Πρωταθλητών, όπως ονομαζόταν εκείνη την εποχή) 1979. 

## Προπονητική καριέρα

### Προπονητική καριέρα (σύλλογοι)
Σε συλλογικό επίπεδο, ο Πέσιτς κέρδισε το τριπλό στέμμα το 2003, ενώ ήταν προπονητής της Μπαρτσελόνα. Στις 16 Νοεμβρίου 2010 ονομάστηκε προπονητής της Πάουερ Ελεκτρόνικς Βαλένθια για το υπόλοιπο της σεζόν 2010-11. Τον Νοέμβριο του 2012, ο Πέσιτς έγινε προπονητής της Μπάγερν Μονάχου, και στις 28 Φεβρουαρίου 2015 ανανέωσε το συμβόλαιο του, παραμένοντας στην ομάδα μέχρι το 2017. Στις 24 Ιουλίου 2016 έφυγε από την Μπάγερν μετά από δικό του αίτημα, για λόγους υγείας.

Στις 9 Φεβρουαρίου επέστρεψε στην Μπαρτσελόνα ως προπονητής.

### Προπονητική καριέρα (εθνικές ομάδες)
Ο Πέσιτς ήταν προπονητής της γιουγκοσλαβικής ομάδας νέων, με παίκτες όπως οι Βλάντε Ντίβατς, Σάσα Τζόρτζεβιτς, Τόνι Κούκοτς και Ντίνο Ράτζα, κερδίζοντας το Παγκόσμιο Πρωτάθλημα Καλαθοσφαίρισης Νέων Ανδρών 1987 (αργότερα διαιρέθηκε σε κατηγορίες Κ-19 και Κ-21), ενώ νίκησαν τις ΗΠΑ δύο φορές στο τουρνουά.

Με την κύρια ομάδα της Ο.Δ. Γιουγκοσλαβίας, ο Πέσιτς κέρδισε χρυσό μετάλλιο στο Μουντομπάσκετ 2002 στην Ινδιανάπολη, και στο Ευρωμπάσκετ 2001 (στην Τουρκία). Ως προπονητής της εθνικής Γερμανίας, κέρδισε το χρυσό μετάλλιο στο Ευρωμπάσκετ 1993 (έλαβε χώρα στη Γερμανία).

## Παραπομπές


Κατηγορία:Σέρβοι προπονητές καλαθοσφαίρισης
Κατηγορία:Προπονητές νικητές Ευρωλίγκα
Κατηγορία:Σέρβοι καλαθοσφαιριστές
Τσίγεβνα

Ο **Τσεμ** ή **Τσίγεβνα** (, μαυροβουνιακά: Cijevna/Цијевна) είναι ποταμός της Αλβανίας και του Μαυροβουνίου. 

Πηγάζει στο Κελμέντ, του δήμου Μαλέσι ε Μάντε της Αλβανίας. Ρέει γενικά νοτιοδυτικά μέσω του Τριές και του Γκόρνι Μίλιες, για περίπου 64,7 χλμ. πριν συμβάλει με τον Μοράτσα, νότια της Ποντγκόριτσα, στο Μαυροβούνιο. 

Στα νερά του ποταμού ζουν 22 είδη ψαριών, συμπεριλαμβανομένων της ενδημικής μαρμάρινης πέστροφας και χελιών. Υπάρχει επίσης πληθώρα αμφιβίων και ερπετών. 

Σε ορισμένα σημεία υπάρχουν μικρές μονάδες παραγωγής υδροηλεκτρικής ενέργειας και προγραμματίζεται η κατασκευή περισσοτέρων. Το νερό από τον Τσεμ χρησιμοποιείται επίσης για άρδευση. Ενώ στο αλβανικό τμήμα η ποιότητα του νερού είναι καλή, το οικοσύστημα του ποταμού απειλείται από τα απόβλητα και τα λύματα, καθώς και την εξόρυξη χαλικιού και άμμου στο κατώτερο τμήμα του ρου. 

## Εικόνες

Αρχείο:Settlement Patterns Cem Gorge.jpg|Η κοιλάδα του Τσίγεβνα λίγο πάνω από τα σύνορα Μαυροβουνίου-Αλβανίας
Αρχείο:Cemi i Nikçit.jpg|Ξηραμένη κοίτη του *Τσεμ ι Βούκλιτ*
Αρχείο:Tamara 01.JPG|*Φαράγγι Ταμάρα* στην Αλβανία


## Παραπομπές


Κατηγορία:Διεθνείς ποταμοί της Ευρώπης
Κατηγορία:Ποταμοί της Αλβανίας
Κατηγορία:Ποταμοί του Μαυροβουνίου
Κομνηνάδες Καστοριάς

Οι **Κομνηνάδες** είναι ορεινό χωριό της Περιφερειακής Ενότητας Καστοριάς σε υψόμετρο 920 μέτρα. Διοικητικά ανήκει στη Δημοτική Ενότητα Ακριτών του Δήμου Νεστορίου στη Μακεδονία.

## Γεωγραφία - Ιστορία
Οι Κομνηνάδες βρίσκονται δίπλα στα σύνορα της Ελλάδας με την Αλβανία σε απόσταση 17,5 χλμ. Β.-ΒΔ. από το Νεστόριο και 28 Δ. από την Καστοριά. Η παλιά ονομασία τους είναι *Σιάκι* και έτσι αναφέρονται το 1918, μετά την απελευθέρωση, στο ΦΕΚ 259Α - 29/12/1918 να ορίζονται έδρα της ομώνυμης κοινότητας που ανήκε στο νομό Φλωρίνης. Το 1927 με το ΦΕΚ 206Α - 28/09/1927 μετονομάζονται σε Κομνηνάδες. Το 1941 με το ΦΕΚ 257Α - 31/07/1941 αποσπούνται στο νομό Καστοριάς. Το χωριό ήταν ένα από τα πέντε χωριά της Καστοριάς μαζί με το Ακόντιο (τότε Τέρσικα), τη Διποταμία, τον Μυροβλήτη (Μυρόβλιστα) και τη Νίκη (τότε Βίτσιστα) με καθαρά μουσουλμανικό πληθυσμό. Από τον Ν. Σχινά αναφέρεται: *"Σιάκι Καστορίας: «Χωρίον έχον 300 κατοίκους οθωμανούς, χάνιον και δεξαμενάς»*. Σύμφωνα με το σχέδιο Καλλικράτης αποτελεί την τοπική κοινότητα Κομνηνάδων που ανήκει στη δημοτική ενότητα Νεστορίου του δήμου Νεστορίου και σύμφωνα με την απογραφή 2021 έχει πληθυσμό 74 κατοίκους ενώ στην απογραφή 2011 είχε πληθυσμό 78 κατοίκους.

## Εξωτερικοί σύνδεσμοι

* Οι Κομνηνάδες Καστοριάς από ψηλά (βίντεο) από τον ιστότοπο https://sentra.com.gr

## Παραπομπές


Κατηγορία:Δήμος Νεστορίου
Κομνηνάδες
Πάολα Μπολόνια

Η **Πάολα Μπολόνια** (*[[Ιταλική γλώσσα|ιταλικά]] : Paola Bologna*) (1899 - ?) ήταν Ιταλίδα αθλήτρια της αντισφαίρισης.

Η Μπολόνια εκπροσώπησε την Ιταλία στους Ολυμπιακούς αγώνες τους 1924 στο Παρίσι στο άθλημα της αντισφαίρισης. Στο απλό του αγωνίσματος πέρασε από τον πρώτο γύρο χωρίς αγώνα αλλά αποκλείστηκε στον δεύτερο γύρο από την Γαλλίδα Ζερμαίν Γκόλντινγκ με  6-0 6-3. 

## Παραπομπές


Κατηγορία:Ιταλίδες αθλήτριες της αντισφαίρισης
Σχέσεις Κύπρου και Ιρλανδίας

Οι **σχέσεις Κύπρου και Ιρλανδίας‎** είναι οι σχέσεις μεταξύ της Κύπρου και της Ιρλανδίας. Η Κύπρος έχει πρεσβεία στο Δουβλίνο, ενώ η Ιρλανδία διατηρεί πρεσβεία στην Λευκωσία. Οι δύο χώρες είναι μέλη των Ηνωμένων Εθνών και της Ευρωπαϊκής Ένωσης, ενώ είναι και νησιωτικά κράτη.
## Στρατιωτικές σχέσεις
Ιρλανδοί στρατιώτες αποτελούν μέλος της Ειρηνευτικής Δύναμης των Ηνωμένων Εθνών στην Κύπρο.

## Επίσημη επίσκεψη του Προέδρου της Κυπριακής Δημοκρατίας στο Δουβλίνο
Ο τότε Πρόεδρος της Κυπριακής Δημοκρατίας Τάσσος Παπαδόπουλος επισκέφθηκε το Δουβλίνο σε επίσημη επίσκεψη το 2005, μαζί με μια αντιπροσωπεία πολιτικών και διπλωματών. Στόχος της επίσκεψης ήταν η περαιτέρω ενίσχυση των σχέσεων μεταξύ της Ιρλανδίας και της Κύπρου. Ως μέρος της κυπριακής επίσκεψης στην Ιρλανδία, ο Παπαδόπουλος εγκαινίασε επίσημα τη μόνιμη έκθεση κυπριακών αρχαιοτήτων και άλλων εκθεμάτων με προέλευση από τη Κύπρο στο Εθνικό Μουσείο της Ιρλανδίας.

## Παραπομπές


Κατηγορία:Διμερείς σχέσεις της Κύπρου
Κατηγορία:Πολιτική της Ιρλανδίας
Αλεξάντρ Υερσέν

Ο **Αλεξάντρ Υερσέν**  (Alexandre Yersin, 1863-1943) ήταν Γάλλος γιατρός που εργάστηκε πάνω στην καταπολέμηση της πανούκλας.

## Βιογραφία
Γεννήθηκε στο Lavaux της Ελβετίας και πέθανε στο Suoi Giao του σημερινού Βιετνάμ. Ο πατέρας του πέθανε νωρίς και η μητέρα του διηύθυνε ένα παρθεναγωγείο. Ο ίδιος άρχισε από μικρός να ενδιαφέρεται για τα φυτά και τα έντομα της πατρίδας του. Το 1884 εγκαταστάθηκε ο Υερσέν στο Μαρβούργο της Γερμανίας για να σπουδάσει Ιατρική. ήδη το 1885 πήγε όμως στο Παρίσι, όπου συνέχισε τις σπουδές, επειδή τον ενδιέφερε περισσότερο η εφαρμοσμένη κατεύθυνση των Γάλλων, έναντι της θεωρητικής των Γερμανών. Η διδακτορική του διατριβή παρουσιάστηκε στο «Ινστιτούτο Παστέρ» και αφορούσε το θέμα της φυματίωσης. Στη συνέχεια εργάστηκε ως ερευνητής στο Ινστιτούτο, όπου μαζί με τον συνεργάτη του Παστέρ, Ρου, ανακάλυψε την τοξίνη της διφθερίτιδας. Το 1888 παρακολούθησε μαθήματα βακτηριολογίας στο Ινστιτούτο Υγιεινής «Ρόμπερτ Κοχ» στο Βερολίνο. Για να μπορεί να εργαστεί ο Υερσέν ως γιατρός στη Γαλλία, πήρε την υπηκοότητα της χώρας και στη συνέχεια άρχισε να ταξιδεύει ως ναυτικός γιατρός. Στα χρόνια 1890-1891 βρέθηκε στη γαλλική αποικία της Ινδοκίνας,όπου εξερεύνησε την άγνωστη μέχρι τότε ενδοχώρα. Το 1894 ξέσπασε στη νότια Κίνα μια επιδημία, η οποία επηρέασε και όλες τις γύρω περιοχές. Ο Υερσέν πήρε εντολή να μελετήσει την επιδημία στο Χονγκ Κονγκ, όπου πολύ σύντομα ανακάλυψε το βακτήριο της πανώλης που ονομάστηκε αργότερα προς τιμήν του, yersinia pestis. Ο Υερσέν εντόπισε επίσης τον κύριο φορέα του βακτηρίου που ήταν οι αρουραίοι και οι ψύλλοι στη γούνα των αρουραίων. Παράλληλα με τον Υερσέν, συμβολή στην καταπολέμηση της πανούκλας είχε και ο Ιάπωνας ερευνητής Σιμπασαμπούρο Κιτασάτο που μελετούσε επίσης την προέλευση και τον τρόπο εξάπλωσης της επιδημίας.

Το 1895 βρέθηκε ο Υερσέν πάλι στο «Ινστιτούτο Παστέρ» του Παρισιού, ερευνώντας με τους Ρου, Καλμέτ και Μπορέλ για ένα εμβόλιο για την πανούκλα, το οποίο δοκιμάστηκε το 1896 με επιτυχία και σε ανθρώπους. Έτσι απαλλάχθηκε σταδιακά η Ανθρωπότητα από μία φοβερή επιδημική ασθένεια, η οποία σε παλαιότερες εποχές είχε αφανίσει δεκάδες εκατομμύρια ζωές (μαύρος θάνατος).

Από το 1895 ασχολήθηκε ο Υερσέν στην Ινδοκίνα με βακτηριολογικές και άλλες συναφείς έρευνες και δημιούργησε φυτικές διασταυρώσεις, από τις οποίες έπαιρνε κινίνο. Πέρασε τα υπόλοιπα χρόνια της ζωής του στην Ινδοκίνα, όπου πέθανε απομονωμένος.

Στην πρωτεύουσα Ανόι του Βιετνάμ υπάρχει προς τιμήν του η «Λεωφόρος Υερσέν».

## Εξωτερικοί σύνδεσμοι
* 

Κατηγορία:Γάλλοι ιατροί
All Out Life

Το "**All Out Life**" είναι ένα τραγούδι του αμερικανικού heavy metal συγκροτήματος Slipknot, το οποίο είναι το μοναδικό του σχήματος, που κυκλοφόρησε ως single και δεν συμπεριλήφθηκε σε κάποιον δίσκο. Για την προώθηση του, κυκλοφόρησε κι ένα video clip, σκηνοθετημένο από τον Σον Κράχαν. Το single, σημείωσε εισπρακτική επιτυχία, φτάνοντας στο νούμερο 7 των βρετανικών Rock and Metal charts, ενώ έφτασε και στο νούμερο 15 των αμερικανικών *[[Billboard]]* Hot Rock Songs. Το τραγούδι έλαβε και μία υποψηφιότητα στα βραβεία *Kerrang!*, στην κατηγορία *Best Song*. 

## Παραπομπές


## Εξωτερικοί σύνδεσμοι
* Video clip στο YouTube

Κατηγορία:Τραγούδια του 2018
Κατηγορία:Singles του 2018
Κατηγορία:Τραγούδια των Slipknot
Κατηγορία:Singles της Roadrunner Records
Σχέσεις Κύπρου και Δανίας

Οι **σχέσεις Κύπρου και Δανίας** αναφέρεται στις τρέχουσες και ιστορικές διμερείς σχέσεις της Κύπρου και της Δανίας. Η Κύπρος έχει πρεσβεία στην Κοπεγχάγη και η Δανία έχει πρεσβεία στη Λευκωσία. Οι δύο χώρες καθιέρωσαν διπλωματικές σχέσεις στις 2 Νοεμβρίου 1960. Οι δύο χώρες είναι μέλη της Ευρωπαϊκής Ένωσης.

Το 1990, η Δανία έστειλε 342 στρατιώτες στην πολυεθνική Ειρηνευτική Δύναμη των Ηνωμένων Εθνών στην Κύπρο. Οι Δανοί στρατιώτες οργανώθηκαν με τη μορφή ταγμάτων πεζικού. Το 2004 η Δανία εγκαινίασε τη πρεσβεία της στην Κύπρο.

Οι αρχηγοί κρατών της Κύπρου, της Δανίας και της Πολωνίας έχουν δεσμευτεί κοινή δράση για την οικονομική κρίση και τον προϋπολογισμό της ΕΕ για την επταετία 2014-2020.

Στις 27 Απριλίου 1963, οι δύο χώρες υπέγραψαν συμφωνία εναέριων μεταφορών. Τον Μάιο του 1981, οι δύο χώρες υπέγραψαν φορολογική συνθήκη.

Ο Πρόεδρος της Κυπριακής Δημοκρατίας Γλαύκος Κληρίδης επισκέφθηκε τη Δανία τον Ιούνιο του 2002 για να συμμετάσχει σε συνομιλίες για την ένταξη της Κύπρου στην ΕΕ, το Κυπριακό και τις διμερείς σχέσεις Κύπρου και Δανίας. Τον Αύγουστο του 2006, ο Δανός Πρωθυπουργός Άντερς Φογκ Ράσμουσεν επισκέφθηκε την Πράσινη Γραμμή.

## Παραπομπές

## Περαιτέρω ανάγνωση

* 
* 

## Εξωτερικοί σύνδεσμοι

* 

Κατηγορία:Διμερείς σχέσεις της Δανίας
Κατηγορία:Διμερείς σχέσεις της Κύπρου
Ομοιόμορφη κατανομή

Ο όρος **Ομοιόμορφη κατανομή** μπορεί να σχετίζεται με τα παρακάτω θέματα:

* Ομοιόμορφη κατανομή (συνεχής)
* Διακριτή ομοιόμορφη κατανομή
Φιννικές γλώσσες

thumb
Οι **Φιννικές γλώσσες** ή **Βαλτοφιννικές γλώσσες** είναι κλάδος της οικογένειας των Ουραλικών γλωσσών που ομιλούνται γύρω από την Βαλτική Θάλασσα από τους Φίννους, κυρίως στη Φινλανδία και την Εσθονία, από περίπου 7 εκατομμύριους άνθρωπους.

Παραδοσιακά έχουν αναγνωριστεί οκτώ Φιννικές γλώσσες. Οι μείζονες σύγχρονοι εκπρόσωποι της οικογένειας είναι τα Φινλανδικά και τα Εσθονικά, οι επίσημες γλώσσες των αντίστοιχων εθνικών κρατών τους. Οι άλλες Φιννικές γλώσσες στην περιοχή της Βαλτικής Θάλασσας είναι τα Ιγγρικά και τα Βοτικά, που ομιλούνται στην Ιγγρία πλησίον του φινλανδικού κόλπου· και τα Λιβονικά, που ομιλούνταν κάποτε γύρω από τον Κόλπο της Ρίγας. Βορειοανατολικότερα ομιλούνται τα Καρελικά, τα Λουδικά και τα Βεψικά, στην περιοχή των λιμνών Ονέγκα και Λάντογκα.

## Παραπομπές


*
Πρωθυπουργός του Νέβις

Ο **Πρωθυπουργός του Νέβις (Premier of Nevis)** είναι ο επικεφαλής της Διοίκησης της Νήσου Νέβις. Πρόκειται για ένα αυτόνομο κυβερνητικό σώμα εντός της Ομοσπονδίας του Αγίου Χριστόφορου και Νέβις. Πρώτος πρωθυπουργός του Νέβις ήταν ο Σίμιον Ντάνιελ.

## Κατάλογος πρωθυπουργών του Νέβις (1983-σήμερα)

## Δείτε επίσης
*Κατάλογος πρωθυπουργών του Αγίου Χριστοφόρου και Νέβις

*
Κατηγορία:Πολιτική του Αγίου Χριστόφορου και Νέβις
Μοναστήρι του Ζάρζμα

αριστερά|μικρογραφία|250x250εσ|Η Ιερά Μονή Ζάρζμα
Η **Μονή [[Μεταμόρφωση του Σωτήρος|Μεταμόρφωσης]] του [[Μεταμόρφωση του Σωτήρος|Ζάρζμα]]** ( *)* είναι μια μεσαιωνική Ορθόδοξη Χριστιανική μονή που βρίσκεται στο χωριό Ζάρζμα, στο μχάρε Σάμτσχε-Τζαβαχέτι, στη νοτιοδυτική Γεωργία. 

Το μοναστήρι του Ζάρζμα βρίσκεται στην δασώδη κοιλάδα του ποταμού Κβαμπλιάνι του δήμου Αντιγένι, 30 χλμ δυτικά της πόλης Αχαλτσίχ . Πρόκειται για κτιριακό συγκρότημα με κυρίαρχα μία θολωτή εκκλησία και ένα καμπαναριό, ένα από τα μεγαλύτερα στη Γεωργία. 
αριστερά|μικρογραφία|250x250εσ|Άποψη της Μονής
Η παλαιότερη εκκλησία του συγκροτήματος πιθανότατα χτίστηκε τον 8ο αιώνα από τον μοναχό Σεραπίων, του οποίου η ζωή συνδέεται με το αγιογραφικό μυθιστόρημα του Βασιλείου του Ζάρζμα. Σύμφωνα με τις πηγές του, ο σπουδαίος ευγενής Γκιόργκι Χορχανέλι έκανε μία σημαντική δωρεά - με συμπεριλαμβανόμενα χωριά και κτήματα - στο μοναστήρι. Ωστόσο, το υπάρχον οικοδόμημα χρονολογείται από τις αρχές του 14ου αιώνα. Η κατασκευή του χρηματοδοτήθηκε από τον Μπέκα Α' Ζακέλι, Πρίγκιπα του Σάμτσχε και Ανώτατου Μανδάτωρ της Γεωργίας. Το μόνο που διασώθηκε από το παλαιότερο κτίριο της μονής ήταν μία γεωργιανή επιγραφή από τα τέλη του 10ου αιώνα η οποία τοποθετήθηκε στην αψίδα εισόδου του παρεκκλησίου. Η επιγραφή αναφέρεται στη στρατιωτική υποστήριξη που παρείχαν οι Γεωργιανοί ευγενείς στον Βυζαντινό αυτοκράτορα Βασίλειο Β' εναντίον του επαναστάτη στρατηγού Βάρδα Σκληρού το 979.  Το 1544, οι νέοι χορηγοί της μονής - η οικογένεια Χουρσίτζε - ανακαίνισαν το μοναστήρι. 

Οι προσόψεις της εκκλησίας είναι πλούσια διακοσμημένες και το εσωτερικό είναι διακοσμημένο. Εκτός από τους θρησκευτικούς κύκλους των αγιογραφιών υπάρχει μια σειρά προσωπογραφιών του Οίκου των Ζακέλι του 14ου αιώνα καθώς και ιστορικών μορφών του 16ου αιώνα. Μετά την Οθωμανική κατάκτηση της περιοχής τον 16ο αιώνα, το μοναστήρι εγκαταλείφθηκε και ήταν σε κακή κατάσταση μέχρι τις αρχές του 20ου αιώνα που ανακατασκευάστηκε, αλλά ορισμένα από τα μοναδικά χαρακτηριστικά του σχεδίου χάθηκαν στη διαδικασία.  

Επί του παρόντος, το μοναστήρι είναι λειτουργικό και στεγάζει μια κοινότητα Γεωργιανών μοναχών. Είναι επίσης τόπος προσκυνήματος και τουρισμού. 

Ένα μικρότερο αντίγραφο της εκκλησίας του Ζάρζμα, γνωστό ως «Νέο Ζάρμα» (Αχαλί Ζάρμα), βρίσκεται στον ίδιο δήμο κοντά στο Αμπαστουμάνι. Κατασκευάστηκε με εντολή του Μεγάλου Δούκα Γεώργιου Αλεξάδροβιτς, ενός μέλους της Ρωσικής αυτοκρατορικής οικογένειας, από τον αρχιτέκτονα Όττο Τζάκομπ Σϊμονς της Τιφλίδας, την περίοδο 1899 -1902, και συνδύαζε μεσαιωνικά Γεωργιανά σχέδια με τις σύγχρονες του καιρού αρχιτεκτονικές μορφές. Οι τοιχογραφίες του εσωτερικού είναι έργα του Ρώσου ζωγράφου Μιχαήλ Νεστέροφ . 

## Παραπομπές


## Εξωτερικοί σύνδεσμοι
* 
*  

Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Βαλμπόνα (ποταμός)

Ο **Βαλμπόνα** () είναι ποταμός στη βόρεια Αλβανία. Είναι ακόμη σχετικά ανέπαφος από ανθρώπινη εκμετάλλευση. Η πηγή του βρίσκεται στην οροσειρά Προκλέτιγιε, κοντά στα σύνορα με το Μαυροβούνιο. 

O Βαλμπόνα ρέει γενικά ανατολικά μέσω του δήμου Μαργκεγκάι (ορεινοί οικισμοί Βαλμπόνα, Ντραγκόμπι και Σοσάν), στη συνέχεια στρέφεται νότια κατά μήκος του Μπαϊράμ Τσούρι και συνεχίζει νοτιοδυτικά μέχρι την εκβολή του στον ποταμό Δρίνο, κοντά στη Φιέρζα. Είναι ένας από τους καθαρότερους ποταμούς της χώρας. Ο ποταμός αρχίζει και διέρχεται από την ομώνυμη κοιλάδα. 

## Φωτογραφίες

Αρχείο:Lugina_e_Valbones,_Tropoje_01.jpg|
Αρχείο:Kanjoni_i_Lumit_Valbona.jpg|
Αρχείο:Theth_Valley.jpg|
Αρχείο:Lumi_i_Valbones1.jpg|


## Δείτε επίσης
* Κατάλογος ποταμών της Αλβανίας 

## Παραπομπές


Κατηγορία:Ποταμοί της Αλβανίας